ปลดล็อค PSTC จ่อพุ่งแรงหลังพ้นช่วงชี้ขาดหุ้นเพิ่มทุน PP ล็อตล่าสุดไม่ติด “ไซเรนท์ฯ”
ปลดล็อค PSTC จ่อพุ่งแรงหลังพ้นช่วงชี้ขาดหุ้นเพิ่มทุน PP ไม่เกิน 2 พันล้านหุ้น ในราคา 0.72 บาท/หุ้น ไม่ติด "ไซเรนท์ พีเรียด"
23 พ.ย. 2560

บริษัท เพาเวอร์ โซลูชั่น เทคโนโลยี จำกัด หรือ PSTC ระบุว่า เมื่อวันที่ 14 พ.ย.60 ที่ประชุมวิสามัญผู้ถือหุ้นของบริษัท มีมติอนุมัติการเพิ่มทุนจดทะเบียนของบริษัทจำนวน 265,000,000 บาท จากจำนวน 491,337,613.50 บาท เป็นจำนวน 756,337,613.50 บาท
รวมทั้งอนุมัติการจัดสรรหุ้นสามัญเพิ่มทุนให้แก่บุคคลในวงจำกัดซึ่งไม่เป็นบุคคลที่เกี่ยวโยงกันของ บริษัท ดังนี้ 1) จัดสรรหุ้นสามัญจำนวนไม่เกิน 2,000,000,000 หุ้น ในราคาหุ้นละ 0.72 บาท และ 2) จัดสรรหุ้นสามัญจำนวนไม่เกิน 650,000,000 หุ้น
โดยกำหนดราคาเสนอขายที่คณะกรรมการบริษัทเห็นว่าน่าจะดีที่สุดตามสภาวะตลาดในช่วงที่เสนอขายหุ้น ซึ่งต้องเป็นราคาไม่ต่ำกว่าร้อยละ 90 ของราคาถัวเฉลี่ยถ่วงน้ำหนักของหุ้นของบริษัทที่มีการซื้อขายในตลาดหลักทรัพย์ฯย้อนหลังไม่น้อยกว่า 7 วันทำการแต่ไม่เกิน 15 วันทำการติดต่อกันก่อนวันกำหนดราคาเสนอขาย
ดังนั้น เพื่อให้สอดคล้องกับประกาศของตลาดหลักทรัพย์แห่งประเทศไทย เรื่องหลักเกณฑ์ เงื่อนไข และวิธีพิจารณาคำขอให้รับหุ้นสามัญหรือหุ้นบุริมสิทธิในส่วนเพิ่มทุนเป็นหลักทรัพย์จดทะเบียน พ.ศ. 2558 ที่มีผลบังคับใช้ตั้งแต่วันที่ 16 พ.ค.58 บริษัทจะต้องแจ้งราคาย้อนหลัง 7 -15 วันทำการติดต่อกันก่อนวันแรกที่เสนอขายหุ้น
ทั้งนี้ บริษัทได้เสนอขายหุ้นสามัญเพิ่มทุนให้กับบุคคลในวงจำกัด จำนวน 2,000,000,000 หุ้น ในวันแรกเมื่อวันที่ 22 พ.ย.60 บริษัทจึงได้กำหนดวันคำนวณราคาตลาดถัวเฉลี่ยถ่วงน้ำหนักระหว่างวันที่ 1 พ.ย.60 ถึง 21 พ.ย.60 เพื่อพิจารณากำหนดระยะเวลาห้ามขายหุ้น (Silent Period) ในกรณีที่มีการเสนอขายหลักทรัพย์ต่อบุคคลในวงจำกัดในราคาเสนอขายหุ้นที่ต่ำกว่าร้อยละ 90 ของราคาตลาด แสดงตามตารางดังนี้

โดยตารางดังกล่าวแสดงให้เห็นว่า ราคาเสนอขายหุ้นสามัญเพิ่มทุนที่ 0.72 บาท สูงกว่าร้อยละ 90 ของราคาตลาดถัวเฉลี่ยถ่วงน้ำหนัก 15 วันทำการ จึงไม่เข้าข่ายการขายหุ้นในราคาต่ำกว่าราคาตลาด ส่งผลให้ไม่มีการกำหนดระยะเวลาห้ามขายหุ้น (Silent Period)
ทั้งนี้จึงเป็นที่น่าจับตามองว่า ราคาหุ้น PSTC มีแนวโน้มที่จะปรับตัวขึ้นหลังพ้นระยะเวลาคำนวณราคาตลาดถัวเฉลี่ยถ่วงน้ำหนัก 15 วันตามที่กำหนดไว้แล้ว